סיירת ההדרכה

סיירת ההדרכה (בפרסית: گشت ارشاد, גָּשְׁט-אֶה אֶרְשָׁד), המוכרת בציבור כ"משטרת המוסר"<ref></ref> היא סוג של משטרת מוסר או משטרה דתית אסלאמית בתוך כוח אכיפת החוק של הרפובליקה האסלאמית של איראן, אשר הוקמה בשנת 2005, במטרה לעצור אנשים ונשים המפרים את קוד הלבוש האסלאמי, בדרך כלל בנוגע ללבישת חג'אב על ידי נשים כדי לכסות את שערן.<ref name="a22"></ref> בעקבות גל מחאות נרחב, התובע הכללי האיראני הורה לפרק את הסיירת בדצמבר 2022.

== היסטוריה ==
מאז המהפכה האסלאמית באיראן בשנת 1979, החוק האיראני מחייב את כל הנשים באיראן לעטות חג'אב המכסה את הראש והצוואר ומסתיר את השיער.<ref></ref>

בשנות ה-80, ועדות המהפכה האסלאמית מילאו את תפקידה של המשטרה הדתית האסלאמית באיראן. בשנת 2005, הפכה סיירת ההדרכה לארגון היורש שלה.<ref name="a02"></ref><ref>[https://www.google.com/books/edition/Tourism_in_Iran/sCZxDwAAQBAJ?hl=en&gbpv=1&dq=%22Guidance+Patrol%22+iran&pg=PT70&printsec=frontcover Tourism in Iran; Challenges, Development and Issues,] 2018.</ref> סיירת ההדרכה מדווחת למנהיג העליון של איראן, האייתוללה עלי ח'אמנאי.<ref name="auto22"></ref>

ביום האם האיראני בשנת 2013, הסיירת העניקה פרחים כ"פרס" לנשים שלבשו צ'אדור (סוג החג'אב המועדף).<ref name="a42"></ref>

לדברי שר הפנים של איראן, לאורך שלושה חודשים בשנת 2014, כ-220,000 נשים נלקחו לתחנות משטרה וחתמו שם על הצהרות במסגרתן הבטיחו ללבוש חג'אב, כ-19,000 קיבלו הערות על אופן כיסוי שערן וכ-9,000 נעצרו.<ref name="auto"> Misagh Parsa (2016). [https://www.google.com/books/edition/Democracy_in_Iran/cMVQDQAAQBAJ?hl=en&gbpv=1&dq=%22Guidance+Patrol%22+iran&pg=PA22&printsec=frontcover Democracy in Iran; Why It Failed and How It Might Succeed]</ref> בשנת 2014, המשטרה נתנה בנוסף אזהרות והדרכה לכ-3.6 מיליון איראניות נוספות שלא הקפידו על קוד הלבוש האסלאמי.<ref></ref><ref></ref><ref></ref>

לאורך שמונה חודשים בשנת 2015 עצרה המשטרה בטהראן כ-40,000 נשים שהיו במהלך נהיגה, על כך שלא צייתו לכללי הלבוש האסלאמי, והחרימה את המכוניות של רובן, בדרך כלל למשך שבוע. בשנת 2016, כ-7,000 שוטרי סיור סמויים הסתובבו בטהראן כדי לתפוס נשים המפרות את קוד הלבוש האסלאמי.<ref name="auto22" />

סיירת ההדרכה מטרידה גם נשים טרנסיות בשל חוסר התאמה מגדרית.<ref></ref> באפריל 2018 אישה טרנסית איראנית הוכתה, והמשטרה סירבה לעזור לה.<ref></ref>

כמו כן, איראן אוסרת על שימוש באיפור על ידי נשים, כאשר רבות התנגדו לאיסור, תוך הסתכנות במעצר.

== פעילויות ==
ניידת של סיירת ההדרכה חונה מול [[פארק מלאט , טהראן]]
נשים עוברות ליד ניידת סיירת ההדרכה, כיכר ואנק
נשים ליד ניידת סיירת ההדרכה
סיירת ההדרכה מורכבת בדרך כלל מרכב ואן המכיל צוות גברים, אותם מלוות נשים לבושות צ'אדור, העומדות במקומות ציבוריים הומי-אדם (למשל מרכזי קניות, כיכרות ותחנות רכבת תחתית), כדי לעצור נשים שאינן לובשות חג'אב או שאינן לובשות אותן בהתאם לסטנדרטים שקבעה הממשלה.<ref>[https://www.google.com/books/edition/Essential_Voices_Poetry_of_Iran_and_Its/6z1BEAAAQBAJ?hl=en&gbpv=1&dq=%22Guidance+Patrol%22+iran&pg=PA325&printsec=frontcover Essential Voices: Poetry of Iran and Its Diaspora,] 2021.</ref><ref name="a02" /><ref name="a42" /> דוגמאות להפרה של החוק כוללות שיער חשוף יתר על המידה מתחת לכיסוי הראש, וחבר וחברה שהולכים ביחד בציבור.<ref name="auto22" />

על פי ארגון זכויות האדם אמנסטי אינטרנשיונל, "בנות בגיל שבע" מוכרחות ללבוש חג'אב.<ref name="auto3">[https://www.justice.gov/eoir/page/file/1258241/download Responses to Information Requests; Iran: Dress codes, including enforcement (2016-February 2020)], Research Directorate, Immigration and Refugee Board of Canada, 21 February 2020.</ref> משרד הנציב העליון של האו"ם לזכויות האדם ציין כי צעירות איראניות נסטרו בפניהן באלימות, הוכו באלות ונדחפו לניידות משטרה.<ref></ref> הנשים נלקחות למתקן כליאה או לתחנת משטרה, עוברות הטפות על כיצד להתלבש, ובדרך כלל משוחררות לקרוביהן באותו יום, על אף שרבות מהן נעצרות.<ref name="a42" /><ref name="a02" /> על פי סעיף 683 לחוק העונשין האסלאמי של איראן, העונש לאישה שאינה לובשת חג'אב כולל מאסר הנמשך בין 10 ימים לחודשיים, וקנס של 50,000 עד 500,000 ריאל איראני.<ref name="auto1">Patricia R. Owen (2018). [https://www.google.com/books/edition/Gender_and_Patriarchy_in_the_Films_of_Mu/TZlBDwAAQBAJ?hl=en&gbpv=1&dq=%22Guidance+Patrol%22+iran&pg=PA132&printsec=frontcover Gender and Patriarchy in the Films of Muslim Nations; A Filmographic Study of 21st Century Features from Eight Countries]</ref> מפרות החוק עלולות גם לקבל מלקות.<ref name="auto3" />

סיירת ההדרכה עוקבת גם אחרי לבוש לא-צנוע של גברים, כגון תספורות "בסגנון מערבי", התרועעות בין גברים לנשים, הפרת ההגבלות על איפור ולבישת צבעים בהירים, בגדים צמודים, מכנסי ג'ינס קרועים ומכנסיים קצרים.<ref></ref>

הציבור יכול להסגיר אחד את השני בגין הפרות נראות לעין של קוד הלבוש, ומצלמות תנועה משמשות גם לזיהוי מפרים ומפרות של קוד הלבוש.

ב-27 בדצמבר 2017, בריגדיר גנרל חוסיין רחימי, ראש משטרת טהראן רבתי, אמר: "על פי מפקד כוח אכיפת החוק של איראן, מי שלא שומרים על ערכי האסלאם, ומתרשלים בתחום הזה, לא יובאו יותר למרכזי מעצר, לא יתנהלו נגדו תיקים משפטיים, ולא נשלח אותם לבית המשפט, אלא יוצעו שיעורי חינוך כדי לתקן את התנהגותם".<ref></ref>

=== חילוקי דעות דתיים ===
גורמים שונים בשלטונות טוענים כי בהתאם לראייתם את סיירת ההדרכה כמשטרת דת אסלאמית, היא משמשת כדי למלא את הדרישות האסלאמיות אשר "כופות את מה שנכון ואוסרות על מה ששגוי", והעם רוצה בה.<ref name="a1"></ref><ref name="a3" /> אחרים מתנגדים לקיומה של סיירת ההדרכה, בטענה שעל הרשויות לכבד את חירותם וכבודם של האזרחים, ולאכוף את החוק.<ref name="a22" /><ref></ref> סיירת ההדרכה כונתה על ידי חלק מהאנשים דווקא 'לא-אסלאמית', בעיקר מפני שביצוע הדרישות הוא חראם (אסור) כאשר זה מוביל להמרדה.<ref name="a3"></ref><ref name="a1" /> יש הטוענים שהרעיון הוא חובה הדדית המוגבלת לצד אחד, כלומר אין אפשרות להעיר לנציגי הממשלה על ציות לחוק כשהם מפרים אותו.<ref name="a1" />

== מותה של מהסא אמיני ==

ב-16 בספטמבר 2022, סיירת ההדרכה עצרה את מחסא אמיני, אישה איראנית בת 22, על כך שלכאורה לבשה את החג'אב שלה בצורה לא נאותה.<ref></ref> היא מתה במהלך המעצר; השוטרים טענו שהיא סבלה מאי-ספיקת לב, וכתוצאה מכך מתה בתרדמת יומיים לאחר מכן.<ref></ref> חבלות שהופיעו על רגליה ופניה העלו את האפשרות שהיא הוכתה, למרות הכחשות המשטרה. גורמים רפואיים ועצירים שונים שהיו עדים למעצר טוענים כי אנשי סיירת ההדרכה עינו את אמיני בחלק האחורי של טנדר לפני שהגיעה לתחנה. מעצרה ומותה חוללו גל הפגנות באיראן.<ref></ref>

== סנקציות ==
סיירת הדרכה
ב-22 בספטמבר 2022, מחלקת האוצר של ארצות הברית הודיעה על סנקציות נגד סיירת ההדרכה, וכן נגד שבעה מנהיגים בכירים בארגוני הביטחון השונים של איראן, "בשל אלימות נגד מפגינים ומותה של מהסה אמיני". אלה כוללים את מוחמד רוסטמי חשמה גאצ'י, מפקד משטרת המוסר של איראן, וקיומארס היידארי, מפקד הכוח היבשתי של צבא איראן, בנוסף לשר המודיעין האיראני אסמאעיל ח'טיב, חאג' אחמד מירזאי, ראש חטיבת משטרת המוסר בטהראן. סאלאר אבנוש, סגן מפקד מיליציית הבסיג', ושני המפקדים מנוצ'הר אמנולהי וקאסם רזאי מכוח אכיפת החוק של איראן בפרובינציית צ'הארמחאל ובח'תיארי שבמדינה. הסנקציות יכללו חסימה של כל נכס או אינטרס ברכוש בתחומי השיפוט של ארצות הברית, ודיווח עליהם למחלקת האוצר של ארצות הברית. בנוסף יוטלו עונשים על כל צד שיאפשר ביצוע עסקאות או מתן שירותים לגופים אשר מוטלות עליהם סנקציות.<ref></ref><ref name="ustr3"></ref><ref name="ussanc22092"></ref>

ב-26 בספטמבר 2022, ראש ממשלת קנדה ג'סטין טרודו אמר כי ממשלתו תטיל סנקציות על סיירת ההדרכה, על הנהגתה, ועל הפקידים האחראים למותה של מהסה אמיני ולדיכוי המוחים.<ref></ref>
== פירוק ==
ב-3 בדצמבר 2022 הודיע התובע הכללי של איראן, מוחמד ג'עפר מונטזרי , כי סיירת ההדרכה אינה נמצאת בפיקוח מערכת המשפט של המדינה, וכי היא נמצאת בתהליך פירוק.<ref></ref> כמו כן, הוא אמר שחוק החיג'אב נמצא בבדיקה.<ref></ref><ref></ref><ref></ref><ref></ref> עם זאת, נכון ל-5 בדצמבר, כלי התקשורת של ממשלת איראן עוד לא הצהירו רשמית על פירוק סיירת ההדרכה.

== ראו גם ==
* מחאת החיג'אב באיראן

== קישורים חיצוניים ==

* טראוויס בירד, , באתר Vice, 1 באפריל 2008
* [https://www.economist.com/the-economist-explains/2022/09/26/who-are-irans-hated-morality-police "Who are Iran’s hated morality police?; They are a recent innovation, not a core tenet of Islam"], באתר האקונומיסט, 26 בספטמבר 2022
* פרדיס מהדאווי, [https://www.washingtonpost.com/opinions/2022/09/26/iran-morality-police-protests/ "Opinion; When Iran’s ‘morality police’ came for me"], באתר הוושינגטון פוסט, 26 בספטמבר 2022

== הערות שוליים ==

קטגוריה:מחלוקות בגדים
קטגוריה:נשים באיראן
קטגוריה:ארגוני אכיפת חוק